|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21000 Nový Sad  Т: +381 21 487 4512, +381 21 487 4867  ounz@vojvodinà.gov.rs | |
|  | Číslo: 128-451-2263/2019-01 | Dátum: 15. mája 2019 |

Podľa článku 5 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15 a 10/17) a článku 24 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/2014, 54/2014 - i. uznesenie, 37/16 a 29/17), pokrajinský tajomník vypísal:

**SÚBEH NA FINANCOVANIE ZVÝŠENIA KVALITY ZÁKLADNÉHO VZDELÁVANIA – OBSTARANIA DODATOČNÝCH UČEBNÝCH POMÔCOK PRE ŽIAKOV S VÝVOJOVÝMI PORUCHAMI A INVALIDITOU NA ZÁKLADNÝCH ŠKOLÁCH SO SÍDLOM NA ÚZEMÍ AP VOJVODINY V ROKU 2019**

Pokrajinský sekretariát vzdelávania, predpisov, správy a národnostných menšín - národnostných spoločenstiev (ďalej: sekretariát) v rámci tohto oddielu prideľuje **4 000 000,00** **dinárov** na zvýšenie kvality základného vzdelávania financovaním nákupu dodatočných učebných pomôcok pre žiakov s vývojovými poruchami a invaliditou na základných školách. Z celkového počtu 4 000 000,00 dinárov je vyčlenených 40 000,00 dinárov na obstaranie kompletu dodatočných učebných pomôcok pre všetky vzdelávacie predmety (okrem cudzích jazykov) a pre všetky ročníky základnej školy.

**PODMIENKY SÚBEHU**

1. Podávatelia žiadosti

Právo na pridelenie prostriedkov majú základné školy a školy pre vzdelávanie žiakov s vývojovými poruchami a invaliditou, ktorých zakladateľkou je republika, autonómna pokrajina alebo jednotka lokálnej samosprávy so sídlom na území AP Vojvodiny.

2. Kritériá na pridelenie prostriedkov

Pri určovaní výšky prostriedkov platia tieto kritériá:

* počet žiakov s vývojovými poruchami a invaliditou,
* počet učiteľov pracujúcich so žiakmi s vývojovými poruchami a invaliditou,
* odôvodnenie z hľadiska ďalšieho zvyšovania kvality základného vzdelávania.

**SPÔSOB UCHÁDZANIA**

Prihláška sa podáva písomne, na jedinečnom tlačive, ktoré sa zverejňuje na internetovej stránke sekretariátu. **Jedna právnická osoba v rámci jednej prihlášky sa môže uchádzať s viac kompletov dodatočných učebných pomôcok.**

Spolu s prihláškou na súbeh sa podáva táto dokumentácia:

1. ponuka na nákup dodatočných učebných pomôcok s dôkazom, že vybrané učebné pomôcky boli povolené Ministerstvom školstva, vedy a technického rozvoja Srbskej republiky, resp. Ústavom pre zveľadenie vzdelávania a výchovy.

Komisia nebude rozoberať:

* neúplné prihlášky
* oneskorené prihášky
* nedovolené prihlášky (prihlášky podané neoprávnenou osobou a subjektami, ktoré nie sú určené súbehom)
* prihlášky, ktoré sa nevzťahujú na súbehom určené účely.

**ROZHODOVANIE O ŽIADOSTIACH A SPÔSOB UCHÁDZANIA**

О pridelení prostriedkov užívateľom rozhodnuje pokrajinský tajomník poverený úkonmi vzdelávania na návrh Komisie na uskutočnenie súbehu, ktorá rozoberá prijaté žiadosti.

Sekretariát si ponecháva právo od podávateľa žiadosti, podľa potreby, žiadať dodatočnú dokumentáciu alebo informácie.

Výsledky súbehu sa uverejňujú na internetovej stránke sekretariátu.

**Lehota na podávanie prihlášok na súbeh je 24. máj 2019.**

Prihlášky s potrebnou dokumentáciou sa podávajú na adresu: Pokrajisnký sekretariát vzdelávania, predpisov, správy a národnostných menšín – národnostných spoločentiev - Súbeh na financovanie zvýšenia kvality základného vzdelávania – obstarania dodatočných učebných pomôcok pre žiakov s vývojovými poruchami a invaliditou na základných školách so sídlom na území AP Vojvodiny v roku 2019, Bulvár Mihajla Pupina 16, 21000 Nový Sad.

Tlačivo dotazníka sa môže prebrať od **15. mája 2019** na oficiálnej webovej prezentácii sekretariátu : [**www.puma.vojvodina.gov.rs**](http://www.puma.vojvodina.gov.rs/) **.**

**Dodatočné informácie v súvislosti so súbehom možno dostať na telefónne číslo 021/487-4867 a 021/487-4512.**

POKRAJINSKÝ TAJOMNÍK

Mihály Nyilas